title: 2014/7/EU: Rådets afgørelse af 5. december 2013 om undertegnelse på Unionens vegne og midlertidig anvendelse af protokollen til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side vedrørende en rammeaftale mellem Den Europæiske Union og Georgien om de generelle principper for Georgiens deltagelse i Unionens programmer

text:
                  11.1.2014

                  DA

                  Den Europæiske Unions Tidende

                  L 8/1

         RÅDETS AFGØRELSE
         af 5. december 2013
         om undertegnelse på Unionens vegne og midlertidig anvendelse af protokollen til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side vedrørende en rammeaftale mellem Den Europæiske Union og Georgien om de generelle principper for Georgiens deltagelse i Unionens programmer
         (2014/7/EU)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 212 sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:

                     (1)

                     Rådet bemyndigede den 18. juni 2007 Kommissionen til at føre forhandlinger om en protokol til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side (1) vedrørende en rammeaftale mellem Den Europæiske Union og Georgien om de generelle principper for Georgiens deltagelse i Unionens programmer (»protokollen«).

                     (2)

                     Forhandlingerne er afsluttet.

                     (3)

                     Formålet med protokollen er at fastlægge finansielle og tekniske regler, der gør det muligt for Georgien at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver mulighed for adgang til bistand, navnlig finansiel bistand, der skal ydes af Unionen i henhold til EU-programmerne. Denne ramme finder kun anvendelse på EU-programmer, i forbindelse med hvilke de relevante grundretsakter giver Georgien mulighed for at deltage. Undertegnelsen og den midlertidige anvendelse af protokollen medfører således ikke udøvelse af beføjelser inden for de forskellige sektorpolitikker, der søges gennemført i programmerne, da disse beføjelser udøves ved programmernes oprettelse.

                     (4)

                     Protokollen bør undertegnes på Unionens vegne og finde midlertidig anvendelse, indtil procedurerne for indgåelse af protokollen er afsluttet —

               VEDTAGET DENNE AFGØRELSE:

            Artikel 1
            Undertegnelse på Unionens vegne af protokollen til partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Georgien på den anden side vedrørende en rammeaftale mellem Den Europæiske Union og Georgien om de generelle principper for Georgiens deltagelse i Unionens programmer (»protokollen«) bemyndiges herved med forbehold af indgåelse af denne protokol.
            Teksten til protokollen er knyttet til denne afgørelse.

            Artikel 2
            Formanden for Rådet bemyndiges til at udpege den eller de personer, der er beføjet til at undertegne protokollen på Unionens vegne.

            Artikel 3
            Protokollen finder midlertidig anvendelse fra datoen for undertegnelsen (2), indtil de procedurer, der er nødvendige for indgåelse af protokollen, er afsluttet.

            Artikel 4
            Denne afgørelse træder i kraft på dagen for vedtagelsen.

            Udfærdiget i Bruxelles, den 5. december 2013.

                  På Rådets vegne

               D. A. BARAKAUSKAS

                  Formand

            (1)  EFT L 205 af 4.8.1999, s. 3.

            (2)  Datoen for undertegnelse af protokollen offentliggøres af Generalsekretariatet for Rådet i Den Europæiske Unions Tidende.


title: 2013/18/EU: Europa-Parlamentets og Rådets afgørelse af 12. december 2012 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/005 SE/Saab fra Sverige)

text:
               12.1.2013

               DA

               Den Europæiske Unions Tidende

               L 8/17

         EUROPA-PARLAMENTETS OG RÅDETS AFGØRELSE
   af 12. december 2012
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/005 SE/Saab fra Sverige)
   (2013/18/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og at hjælpe dem med at vende tilbage til arbejdsmarkedet.

               (2)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (3)

               Sverige indgav den 25. maj 2012 en ansøgning om anvendelse af EGF i forbindelse med afskedigelser hos Saab Automobile SA, en af virksomhedens datterselskaber samt 16 leverandører, og supplerede den med yderligere oplysninger i tiden indtil den 20. august 2012. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 5 454 560 EUR.

               (4)

               Der bør derfor som følge af Sveriges ansøgning ydes støtte fra Globaliseringsfonden —

         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2012 stilles der et beløb til rådighed fra Den Europæiske Fond for Tilpasning til Globaliseringen på 5 454 560 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 12. december 2012.

            På Europa-Parlamentets vegne

         M. SCHULZ

            Formand

            På Rådets vegne

         A. D. MAVROYIANNIS

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


title: Rådets afgørelse af 12. december 2014 om vedtagelse af Rådets holdning til forslag til Den Europæiske Unions ændringsbudget nr. 8 for regnskabsåret 2014

text:
               20.12.2014

               DA

               Den Europæiske Unions Tidende

               C 461/20

         RÅDETS AFGØRELSE
   af 12. december 2014
   om vedtagelse af Rådets holdning til forslag til Den Europæiske Unions ændringsbudget nr. 8 for regnskabsåret 2014
   (2014/C 461/12)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 41, og
   ud fra følgende betragtninger:

               —

               Unionens budget for regnskabsåret 2014 blev endeligt vedtaget den 20. november 2013 (2).

               —

               Kommissionen forelagde den 28. november 2014 et forslag med et forslag til ændringsbudget nr. 8 til det almindelige budget for regnskabsåret 2014.

               —

               I betragtning af at forslaget til ændringsbudget nr. 8 til det almindelige budget for 2014 skal vedtages omgående, er det berettiget i overensstemmelse med artikel 3, stk. 3, i Rådets forretningsorden at forkorte den periode på otte uger for information af de nationale parlamenter samt perioden på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 —

         VEDTAGET DENNE AFGØRELSE:
   Eneste artikel
   Rådets holdning til forslaget til Den Europæiske Unions ændringsbudget nr. 8 for regnskabsåret 2014 blev vedtaget den 12. december 2014.
   Den fuldstændige tekst kan læses eller downloades på Rådets websted: http://www.consilium.europa.eu/

      Udfærdiget i Bruxelles, den 12. december 2014.

            På Rådets vegne

         S. GIANNINI

            Formand

      (1)  EUT L 298 af 26.10.2012, s. 1.

      (2)  EUT L 51 af 20.2.2014, s. 1, med berigtigelse i EUT L 111 af 15.4.2014, s. 96, i EUT L 124 af 25.4.2014, s. 30, og i EUT L 322 af 7.11.2014, s. 1.


title: 2005/313/: EFTA-Tilsynsmyndighedens beslutning nr. 313/05/KOL af 7. december 2005 om tooghalvtredsindstyvende ændring af de proceduremæssige og materielle regler for statsstøtte

text:
               23.11.2006

               DA

               Den Europæiske Unions Tidende

               L 324/32

         EFTA-TILSYNSMYNDIGHEDENS BESLUTNING

      Nr. 313/05/KOL
   af 7. december 2005
   om tooghalvtredsindstyvende ændring af de proceduremæssige og materielle regler for statsstøtte
   EFTA-TILSYNSMYNDIGHEDEN (1) —
   SOM HENVISER TIL aftalen om Det Europæiske Økonomiske Samarbejdsområde (2), særlig artikel 61-63, samt protokol 26,
   SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (3), særlig artikel 24, artikel 5, stk. 2, litra b), samt artikel 1 i del I i protokol 3 til denne aftale,
   SOM TAGER I BETRAGTNING, at Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte EØS-aftalens bestemmelser om statsstøtte i kraft,
   SOM TAGER I BETRAGTNING, at Tilsynsmyndigheden i henhold til artikel 5, stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis Tilsynsmyndigheden finder det nødvendigt,
   SOM ERINDRER OM de proceduremæssige og materielle regler for statsstøtte (4), som Tilsynsmyndigheden vedtog den 19. januar 1994 (5),
   SOM TAGER I BETRAGTNING, at bestemmelserne svarende til Fællesskabets rammebestemmelser for statsstøtte til kortfristet eksportkreditforsikring (6) er indarbejdet i kapitel 17A i retningslinjerne for statsstøtte (7),
   SOM TAGER I BETRAGTNING, at kapitel 17A i retningslinjerne for statsstøtte udløber den 31. december 2005,
   SOM TAGER I BETRAGTNING, at Europa-Kommissionen er ved inden udgangen af 2005 at vedtage ændringer af Fællesskabets rammebestemmelser for statsstøtte til kortfristet eksportkreditforsikring,
   SOM TAGER I BETRAGTNING, at i henhold til punkt II under overskriften »GENERELT« i slutningen af bilag XV til EØS-aftalen skal Tilsynsmyndigheden efter høring af Europa-Kommissionen vedtage retsakter, der svarer til dem, som Europa-Kommissionen vedtager,
   SOM TAGER I BETRAGTNING, at Tilsynsmyndigheden som følge af tidspres ikke vil være i stand til inden udgangen af 2005 at vedtage ændringer til dens kapitel 17A i retningslinjerne for statsstøtte, der svarer til ændringerne i Fællesskabets retningslinjer,
   SOM TAGER I BETRAGTNING, at under disse omstændigheder finder Tilsynsmyndigheden for at undgå et »retligt tomrum«, når kapitel 17A i retningslinjerne for statsstøtte udløber, det ønskeligt at forlænge gyldigheden af kapitel 17A indtil 30. juni 2006, eller indtil den dato, hvor Tilsynsmyndigheden vedtager ændringer eller nye retningslinjer for kortfristet eksportkreditforsikring, alt efter hvilket tidspunkt falder først,
   SOM HAR HØRT Europa-Kommissionen,
   SOM ERINDRER OM, at Tilsynsmyndigheden har hørt EFTA-staterne om sagen ved brev af 11. november 2005 til Island, Liechtenstein og Norge —
   HAR VEDTAGET FØLGENDE BESLUTNING:

               1)

               Punkt 4, stk. 14, første punktum, i kapitel 17A i retningslinjerne for statsstøtte til kortfristet eksportkreditforsikring affattes som følger:
               »Disse bestemmelser finder anvendelse fra 1. juni 1998 indtil 30. juni 2006, eller indtil den dato, hvor Tilsynsmyndigheden vedtager ændringer eller nye retningslinjer for kortfristet eksportkreditforsikring, alt efter hvilket tidspunkt falder først.«

               2)

               EFTA-staterne vil blive underrettet om denne beslutning ved brev sammen med en kopi af beslutningen.

               3)

               Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af beslutningen.

               4)

               Denne beslutning offentliggøres i Den Europæiske Unions Tidendes EØS-afsnit og EØS-tillæg.

      Udfærdiget i Bruxelles, den 7. december 2005.

            På EFTA-Tilsynsmyndighedens vegne

         Einar M. BULL

            Formand

         Kurt JÄGER

            Medlem af kollegiet

      (1)  I det følgende benævnt »Tilsynsmyndigheden«.

      (2)  I det følgende benævnt »EØS-aftalen«.

      (3)  I det følgende benævnt »aftalen om Tilsynsmyndigheden og Domstolen«.

      (4)  I det følgende benævnt »retningslinjerne for statsstøtte«.

      (5)  Oprindeligt offentliggjort i EFT L 231 af 3.9.1994 og i EØS-tillægget dertil (nr. 32) samme dag. På Tilsynsmyndighedens websted findes en ajourført udgave af retningslinjerne for statsstøtte: www.eftasurv.int

      (6)  Meddelelse fra Kommissionen til medlemsstaterne i henhold til EF-traktatens artikel 93, stk. 1, med henblik på anvendelse af traktatens artikel 92 og 93 på kortfristet eksportkreditforsikring (EFT C 281 af 17.9.1997, s. 4), ændret af Kommissionen i 2001 (EFT C 217 af 2.8.2001, s. 2) og 2004 (EUT C 307 af 11.12.2004, s. 12).

      (7)  Kapitel 17A blev sat i kraft igen ved Tilsynsmyndighedens beslutning 144/05/KOL (EUT L 294 af 10.11.2005, s. 9).


title: Rådets afgørelse af 1. december 2009 om fastsættelse af ansættelsesvilkårene for generalsekretæren for Rådet for Den Europæiske Union

text:
               9.12.2009

               DA

               Den Europæiske Unions Tidende

               L 322/38

      RÅDETS AFGØRELSE

   af 1. december 2009
   om fastsættelse af ansættelsesvilkårene for generalsekretæren for Rådet for Den Europæiske Union
   (2009/912/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 243, og ud fra følgende betragtning:
   Ansættelsesvilkårene for generalsekretæren for Rådet for Den Europæiske Union bør fastsættes —
   VEDTAGET DENNE AFGØRELSE:
   Artikel 1
   Generalsekretæren for Rådet for Den Europæiske Union modtager en grundløn svarende til grundlønnen for en tjenestemand i Den Europæiske Union i lønklasse 16, tredje løntrin, multipliceret med 100 %. Generalsekretæren modtager de familietillæg og øvrige godtgørelser, der er fastsat i vedtægten for tjenestemænd i Den Europæiske Union (1).
   Generalsekretæren for Rådet er ligeledes omfattet af en social sikringsordning med godtgørelse af udgifter svarende til den ordning, der er fastsat i tjenestemandsvedtægten, og artikel 17 i bilag VII i tjenestemandsvedtægten finder tilsvarende anvendelse på generalsekretæren.
   Artikel 2
   Det i artikel 1, stk. 1, omhandlede vederlag tilpasses med den justeringskoefficient, der fastsættes af Rådet i medfør af artikel 64 og 65 i vedtægten for tjenestemænd i Den Europæiske Union for tjenestemænd med tjenestested i Belgien.
   Artikel 3
   Generalsekretæren for Rådet for Den Europæiske Union modtager et boligtillæg, der fastsættes i overensstemmelse med artikel 4 i Rådets forordning (EØF, Euratom, EKSF) nr. 2290/77 af 18. oktober 1977 om lønningsregulativ for Revisionsrettens medlemmer (2), og er omfattet af en pensionsordning samt af en ordning med midlertidig godtgørelse i tilfælde af udtræden af tjenesten, som fastsættes på tilsvarende måde som ordningerne i den nævnte forordning.
   Artikel 4
   Rådets forordning (EØF, Euratom, EKSF) nr. 260/68 af 29. februar 1968 om fastlæggelse af betingelserne for og fremgangsmåden ved opkrævning af skat til De Europæiske Fællesskaber (3) finder anvendelse på generalsekretæren for Rådet for Den Europæiske Union.
   Artikel 5
   Hvor ikke andet fremgår af denne afgørelse, finder artikel 11 til 14 og artikel 17 i protokollen vedrørende Den Europæiske Unions privilegier og immuniteter samt alle relevante bestemmelser i vedtægten for tjenestemænd i Den Europæiske Union, med undtagelse af artikel 52, anvendelse på generalsekretæren for Rådet for Den Europæiske Union.
   Artikel 6
   Denne afgørelse finder anvendelse fra den 1. december 2009.
   Den meddeles generalsekretæren for Rådet for Den Europæiske Union af formanden for Rådet.
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 1. december 2009.

            På Rådets vegne

         B. ASK

            Formand

      (1)  Forordning (EØF, Euratom, EKSF) nr. 259/68 (EFT L 56 af 4.3.1968, s. 1).

      (2)  EFT L 268 af 20.10.1977, s. 1.

      (3)  EFT L 56 af 4.3.1968, s. 8.


Avis juridique important

|

31997D0359

97/359/EF: Rådets afgørelse af 24. marts 1997 om fjernelse af told på informationsteknologiprodukter

EF-Tidende nr. L 155 af 12/06/1997 s. 0001 - 0002

RÅDETS AFGØRELSE af 24. marts 1997 (1) om fjernelse af told på informationsteknologiprodukter (97/359/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 113, sammenholdt med artikel 228, stk. 2, første punktum,under henvisning til forslag fra Kommissionen, ogud fra følgende betragtninger:I den nye transatlantiske dagsorden, der blev vedtaget på EU-USA-topmødet i Madrid den 13. december 1995, blev det besluttet at forsøge at indgå en informationsteknologiaftale;efter beretninger fra Kommissionen om dens sonderende konsultationer med tredjelande besluttede Rådet den 16. november 1996 at indlede forhandlinger med tredjelande om indgåelse af en informationsteknologiaftale (ITA);på Verdenshandelsorganisationens første konference i Singapore blev der den 13. december 1996 vedtaget en ministererklæring om handel med informationsteknologiprodukter; erklæringen fastsætter en række betingelser for fjernelse af told på informationsteknologiprodukter; disse betingelser er opfyldt;ministererklæringen om handel med informationsteknologiprodukter samt dennes bilag og tillæg udgør aftalen om handel med informationsteknologiprodukter;EF-ITA Bilag CXL, som ændrer tidsplanen for Fællesskabet, bør forelægges Verdenshandelsorganisationen;aftalen om handel med informationsteknologiprodukter og meddelelsen om dens gennemførelse bør godkendes på Fællesskabets vegne -TRUFFET FØLGENDE AFGØRELSE:Artikel 1Aftalen om handel med informationsteknologi sammen med meddelelsen om dens gennemførelse godkendes herved på Fællesskabets vegne.Teksten til aftalen og til meddelelsen er vedføjet denne afgørelse.Artikel 2Som krævet i henhold til afsnit 4 i bilaget til erklæringen:i) tager Rådet til efterretning, at et antal deltagere, der tegner sig for omkring 90 % af verdenshandelen med informationsteknologiprodukter, har meddelt deres acceptii) godkender Rådet på Fællesskabets vegne anmodningerne om spredning af nedsættelserne fra visse af deltagerne i ITA.Artikel 3Rådet bemyndiger Kommissionen til at forelægge Verdenshandelsorganisationen ændringerne til tidsplanen for Fællesskabet som opført i EF-ITA Bilag CXL, der er indeholdt i den hertil knyttede aftale.Artikel 4Rådets formand bemyndiges herved til at udpege den person, der er beføjet til at foretage den i ministererklæringen omhandlede underretning.Artikel 5Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 24. marts 1997.På Rådets vegneH. VAN MIERLOFormand(1) Den konsoliderede tekst til denne afgørelse indeholder de rettelser, som Rådet godkendte den 14. maj 1997.


title: 2008/598/EF: Kommissionens afgørelse af 25. juni 2008 om ændring af afgørelse 2004/706/EF hvad angår listen over medlemmerne af Det Europæiske Forum for Virksomhedsledelse

text:
               22.7.2008

               DA

               Den Europæiske Unions Tidende

               L 193/12

      KOMMISSIONENS AFGØRELSE

   af 25. juni 2008
   om ændring af afgørelse 2004/706/EF hvad angår listen over medlemmerne af Det Europæiske Forum for Virksomhedsledelse
   (2008/598/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab, og
   ud fra følgende betragtninger:

               (1)

               Som et af de initiativer, der blev bebudet i Kommissionens handlingsplan for modernisering af selskabsretten og forbedret virksomhedsledelse fra maj 2003 (1), blev Det Europæiske Forum for Virksomhedsledelse nedsat ved Kommissionens afgørelse 2004/706/EF (2).

               (2)

               Det Europæiske Forum for Virksomhedsledelse har til opgave at identificere og udveksle bedste praksis i medlemsstaterne med henblik på at sikre en høj standard inden for virksomhedsledelse i EU og fungere som organ for refleksioner, debat og rådgivning til Kommissionen om god virksomhedsledelse.

               (3)

               Det Europæiske Forum for Virksomhedsledelse har i de tre år, det har eksisteret, ydet et væsentligt bidrag til debatten om god virksomhedsledelse i EU og har ydet et stort bidrag til Kommissionens arbejde på dette område.

               (4)

               Det treårige mandat for de nuværende medlemmer udløb den 17. oktober 2007. Ifølge artikel 4 i afgørelse 2004/706/EF forbliver medlemmerne medlemmer af forummet, indtil der træffes afgørelse om, at de erstattes eller genudpeges.

               (5)

               Medlemslisten i bilaget til afgørelse 2004/706/EF bør derfor erstattes af en ny medlemsliste for den næste treårige mandatperiode —

         TRUFFET FØLGENDE AFGØRELSE:
   Eneste artikel
   Medlemslisten i bilaget til afgørelse 2004/706/EF erstattes af listen i bilaget.

      Udfærdiget i Bruxelles, den 25. juni 2008.

            På Kommissionens vegne

         Charlie McCREEVY

            Medlem af Kommissionen

      (1)  KOM(2003) 284 endelig.

      (2)  EUT L 321 af 22.10.2004, s. 53.

      BILAG

                  —

                  Bistra Boeva

                  —

                  Antonio Borges

                  —

                  Niklas Bruun

                  —

                  Bertrand Collomb

                  —

                  David Devlin

                  —

                  José María Garrido Garcia

                  —

                  Peter Montagnon

                  —

                  Klaus-Peter Müller

                  —

                  Colette Neuville

                  —

                  Roland Oetker

                  —

                  Rolf Skog

                  —

                  Marek Sowa

                  —

                  Trelawny Williams

                  —

                  Jaap Winter

                  —

                  Eddy Wymeersch.